དགེ་འདུན་པ་དག་ཞོགས་པ་ཆུ་ཚོད་༦སྔོན་ཡར་ལངས་ནས་རྩ་འགྲེལ་ཁག་ལ་བློ་འཛིན་དང་།ཞོགས་ཇ་འཐུང་ཚར་རྗེས་དཔེ་འཁྲིད་དུ་ཕེབས་པ་དང་དཔེ་ཆ་བློ་འཛིན་བྱེད་པ་ཅི་རིགས་སུ་ངེས།དེ་ནས་ཆོས་ཐོགས་སྐབས་སྔ་དྲོ་ཆུ་ཚོད་༩ནས་༡༡བར་རྩོད་གྲྭ་དང་།ཆོས་མཚམས་སྐབས་སྔ་དྲོར་རྩོད་གྲྭ་མེད་པས་ཞོགས་ཇ་གྲོས་རྗེས་ནས་ཉིན་གུང་བར་དཔེ་ཁྲིད་དང་བློ་འཛིན་བྱེད་པའི་དུས་སུ་ངེས།ཉིན་གུང་ཆུ་ཚོད་༡༡ཞལ་ལག་དང་༡༡༣༠ནས་༡༢༣༠བར་བསྡུས་གྲྭ་གསུམ་གྱིས་ཡིག་གཟུགས་འབྲི་སྦྱོང་དང་།བརྡ་དག་གོམ་པ་དང་པོ་སློབ་ཁྲིད།ཉིན་གུང་ཞལ་ལག་རྗེས་ཆུ་ཚོད་༡རིང་གཞུང་གསར་འཛིན་གྲྭ་ནས་དབུ་རྙིང་འཛིན་གྲྭའི་བར་སྐབས་བབ་ཀྱི་རིག་གནས་སློབ་ཁྲིད་དང་རང་སྦྱོང་།སྐབས་རེར་ཉིན་གུང་ཞལ་ལག་རྗེས་དབྱིན་ཡིག་དང་རྒྱ་ཡིག་འཛིན་གྲྭ་ཡང་ཡོད།ཆུ་ཚོད་༡༢༣༠རྗེས་ནས་དུས་ཡུན་ཐུང་ངུར་གཟིམ་ཁུག་རྒྱུ།ཆུ་ཚོད་དང་པོའི་རྗེས་དཔེ་ཀློག་བྱེད་པ་དང་དཔེ་ཁྲིད་ལ་ཕེབས་དགོས་པ་ཅི་རིགས་ངེས།དགོང་མོ་ཆུ་ཚོད་༥ཞལ་ལག་དང་།ཆུ་ཚོད་༦རྩོད་གྲྭ་ལ་ཕེབས་ནས་ཧ་ལམ་ཆུ་ཚོད་དགུ་པ་བཅུ་པ་བར་ཆོས་རྭ་ལ་བཞུགས་དགོས།རྩོད་གྲྭ་གྲོལ་ནས་རང་ཤག་ཏུ་འབྱོར་འཕྲལ་དབུ་རྙིང་འཛིན་གྲྭ་མན་ཆད་དཔེ་ཆ་སྐྱོར་སྦྱོང་དང་།འདུལ་བ་འཛིན་གྲྭ་ཡན་རང་ཤག་ཏུ་བཞུགས་ཏེ་ཉལ་མཚམས་བར་དཔེ་ཀློག་གནང་གི་ཡོད་པ་བཅས་ཉིན་གཅིག་རིང་གི་བྱ་བཞག་རགས་རིམ་བཀོད་པ་ལགས།